10/11/2014 | Administración LocalMunicipal
Carballo
Requirimento de limpeza de soar (Ord.157/2012)

Os axentes da Policía Local do Concello de Carballo elaboraron reiterados informes referentes ao estado da parcela situada na rúa Baixa, de Carballo, identificada catastralmente como 5250612NH2855S0001II (superficie de 173 m2), propiedade de Jonathan Ramon Luis Ramchand, con DNI XXXXXXXXX. O Concello de Carballo requiriu da titular a limpeza da parcela de referencia. Transcorrido o prazo sinalado no decreto de alcaldía 784/2014, o Concello de Carballo ten constancia de que a situación da parcela é análoga á recollida nos informes policiais. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Igualmente, é de aplicación a Ordenanza municipal reguladora da limpeza, salubridade e hixiene no termo municipal de Carballo (BOP número 147, do 03/08/2012). O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). O artigo 25.1 da ordenanza sinala que “transcorrido o prazo concedido para dar cumprimento á orde de execución, o sr. Alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas”, e o artigo 25.2 que “para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €”. No uso das atribucións que me confire a Lei 7/1985, do 2 de abril, reguladora das bases de réxime local, RESOLVO: Primeiro.- Requirir, novamente, a D.ª Obdulia Varela Vilariño, con DNI XXXXXXXXX, a limpeza do soar da súa propiedade situado na rúa Baixa, de Carballo, identificado catastralmente como 5250612NH2855S0001II (superficie de 173 m2) por incumprimento das disposicións contidas nos artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. Segundo.- Conceder un prazo de vinte (20) días para que proceda á limpeza da parcela, contados a partir do seguinte ao da recepción da notificación desta resolución. Terceiro.- Transcorrido o prazo concedido sen que a persoa obrigada executase as medidas mencionadas, procederase polo Concello á execución subsidiaria ou á execución forzosa, mediante a imposición de multas coercitivas cun importe que oscilará entre os 300 € e os 3.000 €. Carballo, 03 de novembro de 2014 O alcalde Evencio Ferrero Rodríguez